ACE ควัก 117.47 ลบ. ซื้อที่ดิน 17 แปลง สร้างโรงไฟฟ้าขยะชุมชนเชียงหวาง
ACE ควัก 117.47 ลบ. ซื้อที่ดิน 17 แปลง เนื้อที่รวม 207-2-19 ไร่ สร้างโรงไฟฟ้าขยะชุมชนเชียงหวาง
ACE ควัก 117.47 ลบ. ซื้อที่ดิน 17 แปลง เนื้อที่รวม 207-2-19 ไร่ สร้างโรงไฟฟ้าขยะชุมชนเชียงหวาง
28 พ.ค. 2564

บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ระบุว่า ด้วยที่ประชุมคณะกรรมการบริษัท เมื่อวันที่ 28 พฤษภาคม 2564 ได้มีมติอนุมัติให้บริษัท เนชั่นแนล คลีน เอ็นเนอร์จี้ จำกัด (NCE) ซึ่งเป็นบริษัทย่อยโดยอ้อมที่บริษัทฯ ถือหุ้นในสัดส่วนร้อยละ 90 เข้าทำรายการซื้อที่ดินจำนวน 17 แปลง เนื้อที่รวม 207-2-19 ไร่ กับ บริษัท เอเชีย คลีน อินดัสเตรียล พร็อพเพอร์ตี้ จำกัด (ACIP) และนางสาวจินตนา ทรงเมตตา
โดยที่ ACIP และ นางสาวจินตนา เป็นบุคคลที่เกี่ยวโยงกันของบริษัทฯ รวมมูลค่าการซื้อขาย 117,471,885 บาท เพื่อใช้เป็นสถานที่ก่อสร้างโครงการบริหารและจัดการขยะมูลฝอยชุมชนเป็นพลังงานไฟฟ้าระบบปิดขององค์การบริหารส่วนตำบลเชียงหวาง อำเภอเพ็ญ จังหวัดอุดรธานี ซึ่ง NCE เป็นผู้ชนะการเสนอราคาและได้รับคัดเลือกให้เป็นผู้ลงทุนและดำเนินการโครงการโรงไฟฟ้าขยะชุมชนเชียงหวาง
 